Symbol rozcestia O iných významoch výrazu *Volbeat* pozri *Volbeat (rozlišovacia stránka)*.

**Volbeat** je dánska hudobná skupina založená v roku 2001 v Kodani. Hrajú kombináciu rokenrolu, heavy metalu a rockabilly, ktorá je často označovaná ako „elvis metal". Sú inšpirovaní klasicko-rockovými a rokenrolovými umelcami, ako sú Elvis Presley a Johnny Cash, rovnako ako modernými hard rockovými, thrash metalovými, heavy metalovými, alternatívno-rockovými a hardcore punkovými skupinami. Súčasnú zostavu tvoria spevák a gitarista Michael Poulsen, bubeník Jon Larsen a basgitarista Kaspar Boye Larsen. Skupina má zmluvu s holandským vydavateľstvom Mascot Records a vydala šesť štúdiových albumov, dva demo albumy a päť DVD a tri koncertné albumy. Všetky ich štúdiové albumy boli certifikované v Dánsku.

Prvý štúdiový album *The Strength / The Sound / The Songs* vydala v roku 2005 a následne vyšiel štúdiový album *Rock the Rebel / Metal the Devil* 19. februára 2007 v Dánsku a získal platinu. Na začiatku marca 2007 sa vyšplhal v Dánsku na prvú priečku predajnosti ako vôbec prvý metalový album v histórii. V ostatných európskych štátoch vyšiel 26. februára. V roku 2010 získal štúdiový album *Beyond Hell / Above Heaven* medzinárodné uznanie, keď získal dvojitú platinu v Dánsku, platinu vo Fínsku a Nemecku a zlato v USA, Švédsku a Rakúsku. Piaty štúdiový album skupiny *Outlaw Gentlemen & Shady Ladies* vyšiel 5. apríla 2013 a šiesty štúdiový album *Seal the Deal & Let's Boogie* bol celosvetovo vydaný 3. júna 2016. Dňa 2. augusta 2019 vyšiel siedmy štúdiový album skupiny s názvom *Rewind, Replay, Rebound*.

História
--------

### Začiatky (2001 – 2004)

Michael Poulsen, spevák, gitarista a hlavný skladateľ skupiny Volbeat
Prvá hudobná skupina speváka Michaela Poulsena bola death metalová skupina Dominus. V roku 2000 bol Poulsen presýtený death metalovou scénou, čo spôsobilo, že sa skupina Dominus rozpadla. V októbri 2001 spolu s Jonom Larsenom, Andersom Kjølholmom a Teddym Vangom vytvoril novú hudobnú skupinu.

Názov skupiny „Volbeat" pochádza z názvu tretieho albumu skupiny Dominus, s názvom *Vol.Beat* [čítaj ako: Volume Beat]. V roku 2002 vydali svoj prvý rovnomenný demo album. Po nahraní druhého demo albumu *Beat the Meat*, ktorý bol vydaný v roku 2003, zo skupiny odišiel gitarista Teddy Vang a nahradil ho Franz Gottschalk. Po predaji 1000 kópií albumu *Beat the Meat* podpísala skupina Volbeat rekordnú zmluvu s Rebel Monster Records, subvydavateľstvom Mascot Records.

### *The Strength / The Sound / The Songs* (2005 – 2006)

V roku 2005 skupina vydala svoj prvý album s názvom *The Strength / The Sound / The Songs*. Zostavu pre album tvorili Michael Poulsen (vokály), Jon Larsen (bicie), Franz Gottschalk (gitara) a Anders Kjølholm (basgitara). Album mal v Dánsku obrovský úspech a dosiahol 18. miesto v rebríčkoch. Kritici boli všeobecne pozitívni voči albumu *The Strength / The Sound / The Songs*. Nemecký hard rockový časopis RockHard dal 10/10 v hodnotení. Album *The Strength / The Sound / The Songs* získal tiež niekoľko ocenení vrátane ocenenia v kategórii *Najlepší album* na Danish Metal Music Awards v roku 2005. Skupina Volbeat bola ocenená aj za svoj live koncert. Ich koncert na Roskilde Festivale v roku 2006 získal 6/6 hviezd v dánskom časopise *B.T.*

Basgitarista Anders Kjølholm na festivale Nova Rock v roku 2014
### *Rock the Rebel / Metal the Devil* (2007)

V roku 2007 skupina vydala svoj druhý album s názvom *Rock the Rebel / Metal the Devil*. Skupina mala rovnakú zostavu ako pri prvom albume. V 8. týždni roku 2007 debutoval ako prvý v dánskom rebričku Top 40 pre predaj CD albumu *Rock the Rebel / Metal the Devil*.

V roku 2007 skupina Volbeat otvorila Roskilde Festival. Skupina tiež podporila skupinu Metallica spolu so skupinou Mnemic na ich koncerte v Dánsku 13. júla toho istého roku. Mali podporiť skupinu Megadeth vo Fínsku a vo svojom rodnom meste, v Kodani, a urobiť niekoľko festivalových vystúpení na leto 2008. Skupina Volbeat si počas nahrávania albumu *Rock the Rebel / Metal the Devil*, najala Thomasa Bredahla ako náhradu za Gottschalka na gitaru.

### *Guitar Gangsters & Cadillac Blood* (2008 – 2009)

V roku 2008 vydala skupina Volbeat svoj tretí album *Guitar Gangsters & Cadillac Blood*, v ktorom sa predstavil gitarista Thomas Bredahl. Album *Guitar Gangsters & Cadillac Blood* prekonal Finnish Music Chart ihneď po vyhlásení. V roku 2009 skupina Volbeat podporovala symfonicko-metalovú skupinu Nightwish na ich májovom americkom turné. Dňa 31. mája 2009 boli na hlavnej scéne Pinkpop Festivalu. Tiež podporili skupinu Metallica na severoamerickej časti ich turné World Magnetic Tour od októbra do decembra 2009. V roku 2009 skupina hrala na najväčšom open-air festivale v Európe (400 000 – 500 000 rockových fanúšikov každoročne) s názvom Przystanek Woodstock v Poľsku.

### *Beyond Hell / Above Heaven* (2010 – 2012)

Rob Caggiano a Michael Poulsen na festivale Nova Rock v roku 2014
Skupina Volbeat oznámila, že pracujú na novom albume s názvom *Beyond Hell / Above Heaven*. Pokiaľ ide o album a jeho titul najmä Poulsen povedal: *,,Názov albumu odkazuje na celkovú tému albumu a pokračuje v príbehu, kde album "Guitar Gangsters & Cadillac Blood" prestal ..."* Dňa 25. januára 2010 bolo potvrdené, že skupina Volbeat bude v júni 2010 vystupovať na Download Festivale. Bolo tiež potvrdené, že sa skupina Volbeat pripojí k skupinám Metallica, Megadeth, Anthrax, Slayer a ďalším počas šou "Veľkej štvorky" na Sonisphere Festivale vo Švajčiarsku, Česku, Rumunsku, Turecku, Španielsku a Fínsku. Album *Beyond Hell / Above Heaven* vyšiel 10. septembra 2010. Skupina tiež oznámila svoje turné Beyond Hell / Above Heaven Live 2010. V roku 2011 skupina Volbeat oznámila svoje turné Grand Summer Tour naprieč Severnou Amerikou. Turné začalo v Toronte v provincii Ontário dňa 24. júla v Heavy T.O. a skončilo dvomi nocami v dňoch 3. a 4. septembra v House of Blues v Anaheime v štáte Kalifornia. Skupina Volbeat sa zúčastnila turné s rockovou skupinou Cold vo všetkých amerických termínoch, ale nie v Kanade. Dňa 28. novembra 2011 skupina oznámila odchod Bredahla prostredníctvom svojej webovej stránky. Skupina Volbeat sa zaviazala hrať v rokoch 2011 až 2012, ako bolo naplánované buď ako trio, alebo s náhradným gitaristom. Dňa 26. januára 2012 sa skupina Volbeat pripojila ku skupinám Megadeth, Motörhead a Lacuna Coil na Gigantour. Turné začalo v Camden v štáte New Jersey a vyvrcholilo 28. februára 2012 v Denveri v štáte Colorado vo The Fillmore Auditorium. Na turné vyplnil post gitaristu skupiny Volbeat Hank Shermann (Mercyful Fate). Na ich severoamerickom letnom turné, ktoré začalo v júni 2012, boli ich podpornými skupinami Iced Earth a Hellyeah. Turné obsahovalo dátumy v Baltimore, Toronte, Detroite, Billings, Bostone, Tempe, San Franciscu, Weyburne, Lazerfest v Boone v štáte Iowa a v júni Orion Music Festival pod vedením skupiny Metallica v Bader Field v meste Atlantic City v štáte New Jersey.

### *Outlaw Gentlemen & Shady Ladies* (2013 – 2016)

V júni 2013 skupina Volbeat potvrdila, že budú hrať na Download Festivale. V decembri skupina Volbeat oznámila, že ich nový album výjde v priebehu roka 2013. Jarné turné so skupinami Danko Jones a Spoken bolo vyhlásené v decembri. V januári 2013 odhalila skupina Volbeat názov nového albumu *Outlaw Gentlemen & Shady Ladies*, ktorý vyšiel na jar 2013.

Dňa 4. februára 2013 oznámili, že Rob Caggiano, bývalý člen skupiny Anthrax, oficiálne vstúpil do skupiny ako druhý gitarista. Vytváral a nahrával hosťujúce sóla na nadchádzajúcom albume *Outlaw Gentlemen & Shady Ladies*, ktorý skupina tiež oznámila, že výjde 8. apríla 2013 (GSA 5. apríla a USA 9. apríla) predtým ako ho požiadali, aby sa pripojil ako člen na plný úväzok. Spevák a gitarista Michael Poulsen povedal o chémii medzi Caggianom a zvyškom skupiny: *,,Spolupráca s Robom v štúdiu bola tak inšpirujúca a v dobrom duchu, že sme sa rozhodli ho udržať. V podstate sme išli do štúdia ako traja a vyšli ako celá skupina!"*

Michael Poulsen, Rob Caggiano a Anders Kjølholm na festivale Rock im Pott v roku 2013
V roku 2005 potvrdil Michael Poulsen počas turné skupiny so skupinami Anthrax a Crobot, že sa robí na novom albume s náznakom, že výjde v roku 2016 a že počas turné predvedú novú skladbu s názvom „The Devil's Bleeding Crown".

V novembri 2015 skupina oznámila, že Kjølholm odchádza zo skupiny Volbeat. Zdôraznili, že so skupinou zanechal dobré vzťahy. Poulsen a Larsen uviedli, že *,,Anders bol od roku 2001 lojálnym priateľom a spoluhráčom. [...] Sme veľmi vďační za to a Andersovi želáme všetko najlepšie do budúcna."*  Kjølholm tiež prial všetko najlepšie zvyšku skupiny.

### *Seal the Deal & Let's Boogie* (2016 – 2018)

Dňa 3. apríla 2016 vydala skupina Volbeat ukážku svojho nadchádzajúceho albumu na YouTube a naznačili, že ho čoskoro vydajú. Dňa 7. apríla 2016 odhalili, že ich šiesty celovečerný album sa bude volať *Seal the Deal & Let's Boogie* a výjde 3. júna 2016. Prvým singlom z albumu bol „The Devil's Bleeding Crown". Druhý singel vyšiel 29. apríla 2016 a bol ním singel „For Evigt" (dán. *Navždy*) s jeho anglickou verziou „The Bliss".

Kaspar Boye Larsen bol 13. mája 2016 vyhlásený za nového basgitaristu skupiny. V roku 2016 skupina Volbeat cestovala po Spojenom kráľovstve so skupinami Alter Bridge, Gojira a Like a Storm.

Basgitarista Kaspar Boye Larsen na festivale Nova Rock v roku 2016
Skupina Volbeat bola otváracou skupinou na turné skupiny Metallica s názvom WorldWired Tour 2017, štadiónovom turné v USA, spolu so skupinou Avenged Sevenfold.

Dňa 26. augusta 2017 skupina Volbeat vypredala štadión Telia Parken v Kodani. So 48 250-timi predanými vstupenkami držia odvtedy rekord za najväčšiu šou miestneho umelca. Na oslavu tohto vrcholného bodu svojej kariéry vydali 14. decembra 2018 svoj nový koncertný album a sprievodný koncertný film *Let's Boogie! Live from Telia Parken*.

### *Rewind, Replay, Rebound* (2018 – 2020)

V novembri 2018 začala skupina nahrávať svoj siedmy štúdiový album, *Rewind, Replay, Rebound*, ktorý bol oficiálne ohlásený 15. mája 2019, a ktorý bol vydaný 2. augusta 2019. V apríli a máji 2019 odohrali severoamerické turné so skupinou Godsmack a v lete sa zúčastnili turné Tickets To Rock spolu so skupinami Alice in Chains, Breaking Benjamin, Behemoth, Chevelle, Gojira, Korn, Slipknot, Underoath a ďalšími (vo vybraných mestách sa turné zúčastnili aj skupiny Shinedown a Slayer) a turné Knotfest so skupinami Slipknot, Behemoth a Gojira.

Dňa 10. mája 2019 vyšiel prvý singel pripravovaného albumu s názvom „Parasite", 15. mája k nemu pribudol aj druhý singel „Leviathan" a v rovnaký deň, kedy skupina vydala singel „Leviathan" a oficiálne ohlásila svoj album *Rewind, Replay, Rebound*, ohlásila aj svoje jesenné svetové turné Rewind, Replay, Rebound World Tour spolu s podpornými skupinami Baroness a Danko Jones.

Koncert skupiny Volbeat konajúci sa 29. júna 2019 na štadióne Ceres Park v Aarhuse
Dňa 10. júna skupina zverejnila na svojej oficiálnej stránke na sociálnej sieti Facebook krátke video bez zvuku, čím fanúšikom prvý krát naznačila, že sa chystá nový, už tretí, singel albumu s názvom „Last Day Under the Sun", ktorého 21-sekundovú ukážku zverejnili 12. júna. Singel vyšiel 13. júna 2019 spolu s hudobným videom, ktoré bolo odpremiérované o 14:00 hodín stredoeurópskeho času a o 8:00 hodín času východného pobrežia USA.

Dňa 28. júna 2019 vystúpila skupina Volbeat ako jeden z headlinerov festivalu Tons of Rock v meste Oslo a 29. júna odohrala svoj koncert s názvom Returns Home (dán. *Vender Tillbage*) na štadióne Ceres Park v meste Aarhus spolu s podpornými skupinami Anthrax a Magtens Korridorer, na ktorom sa zúčastnilo 38 000 ľudí.

Dňa 18. júla 2019 vyšiel štvrtý singel albumu s názvom „Cheapside Sloggers". a 26. júla nasledoval piaty singel „Pelvis on Fire".

Počas svojho turné dňa 1. novembra 2019 vydali šiesty singel albumu s názvom „Die to Live".

Na rok 2020 majú naplánované viaceré koncerty na veľkých európskych festivaloch a dva nahradné koncerty turné Rewind, Replay, Rebound World Tour (v mestách Belfast a Bristol). Na začiatku decembra 2019 prvýkrát naznačili aj severoamerickú časť turné, ktorú následne potvrdili 13. januára 2020, a ktorá je naplánovaná na leto 2020. Neskôr v decembri 2019 ešte pribudli dva nové dátumy turné Rewind, Replay, Rebound World Tour v Hannoveri a Berlíne.

Kvôli pandémii nového koronavírusu boli nútení zrušiť severoamerickú a európsku druhú časť turné Rewind, Replay, Rebound World Tour na rok 2020 a koncerty preložili až na október 2021 až jún 2022. Počas karantény začala skupina písať nové skladby pre nadchádzajúci štúdiový album, ktorý má vyjsť buď koncom roka 2021.

### *Servant of the Mind* (2021 – súčasnosť)

Dňa 2. júna 2021 vydali dvojsingel „Wait a Minute My Girl" / „Dagen Før".

Neskôr, 23. septembra, skupina Volbeat oficiálne ohlásila ôsmy štúdiový album s názvom *Servant of the Mind*, ktorý vyjde 3. decembra 2021, spolu s novým singlom „Shotgun Blues".

Kapela prispela coverom piesne Metallica „Don't Tread on Me" k charitatívnemu albumu *The Metallica Blacklist*, ktorý vyšiel v septembri 2021. Dňa 23. septembra 2021 skupina vydala novú pieseň „Shotgun Blues". Spolu s vydaním singla skupina potvrdila vydanie svojho ôsmeho štúdiového albumu *Servant of the Mind* naplánované na 3. decembra 2021. V septembri 2021 skupina oznámila, že v roku 2022 bude spoluheadlinerom turné so skupinou Ghost. Dňa 28. októbra 2021 skupina vydala štvrtý singel z ich nového albumu „Becoming" a 11. novembra 2021 vydala videoklip k piesni „Shotgun Blues".

Dňa 28. januára 2022 bol bubeník Jon Larsen pozitívne testovaný na ochorenie COVID-19. V dôsledku toho skupina musela zrušiť jedno vystúpenie. Skupina tiež oznámila, že bude pokračovať vo svojom turné s bývalým bubeníkom skupiny Slayer a členom skupiny Ghost, Jonom Dettem, ktorý s nimi hral na turné až do Larsenovho návratu.

Dňa 13. apríla 2022 skupina vydala video k piesni „Temple of Ekur".

Dňa 5. júna 2023 skupina Volbeat prostredníctvom sociálnych sietí oznámila odchod sólového gitaristu Roba Caggiana, ktorý bol nahradený Flemmingom C. Lundom zo skupiny The Arcane Order.

Hudobný štýl a vplyvy
---------------------

Hudobný štýl skupiny sa dá opísať ako heavy metal, hard rock, psychobilly, rockabilly, groove metal a rokenrol. Chris True z internetovej stránky AllMusic poznamenal, že „*zvuk [skupiny] spája hard rock, klasický metal, glam, punk, a rockabilly*". Medzi vplyvy skupiny patria okrem iného Elvis Presley, Johnny Cash, Metallica, AC/DC a Social Distortion.

Ocenenia
--------

*Bližšie informácie v hlavnom článku: Zoznam ocenení a nominácií získaných skupinou Volbeat*
* *The Strength / The Sound / The Songs* získal ocenenie za najlepší debutový album na Danish Music Awards za rok 2005.
* Skupina Volbeat vyhrala cenu Steppeulven za nádej pre rok 2006.
* Skupina Volbeat získala cenu za najlepšiu živú hudobnú skupinu na Danish Metal Awards 2006, za ktoré hlasovali fanúšikovia.
* *Rock the Rebel / Metal the Devil* získal cenu za najlepší album na Danish Metal Music Awards 2007.
* Skupina Volbeat získala cenu dánskeho rozhlasu za hit poslucháčov P3 v programe *P3 Guld-show*, za ktorú hlasovali poslucháči rozhlasovej stanice P3.
* V roku 2013 bola skupina Volbeat nominovaná na cenu Grammy za najlepší metalový výkon za skladbu „Room 24".
* V roku 2020 získala skupina Volbeat cenu časopisu *GAFFA* za dánsku hudobnú skupinu roka.

Členovia
--------

**Aktuálni členovia**

* Michael Poulsen – hlavné vokály, rytmická gitara (2001 – súčasnosť)
* Jon Larsen – bicie, perkusie (2001 – súčasnosť)
* Rob Caggiano – sólová gitara, sprievodné vokály (2013 – súčasnosť), basgitara na albume *Seal the Deal & Let's Boogie*
* Kaspar Boye Larsen – basgitara, sprievodné vokály (2016 – súčasnosť)

**Bývalí členovia**

* Anders Kjølholm – basgitara, sprievodné vokály (2001 – 2015)
* Teddy Vang – sólová gitara (2001 – 2002)
* Franz Gottschalk – sólová gitara, sprievodné vokály (2002 – 2006)
* Thomas Bredahl – sólová gitara, sprievodné vokály (2006 – 2011)

**Hudobníci na turné**

* Christian Nørgaard – akustická gitara, technik gitár (2004 – 2009)
* Hank Shermann – sólová gitara (2011 – 2013)

**Ďalší členovia**

* Britt Bowmanová – fotografka a asistentka skupiny (2016 – súčasnosť)

**Časová os**

Diskografia
-----------

*Bližšie informácie v hlavnom článku: Diskografia skupiny Volbeat*
**Štúdiové albumy**

* *The Strength / The Sound / The Songs* (2005)
* *Rock the Rebel / Metal the Devil* (2007)
* *Guitar Gangsters & Cadillac Blood* (2008)
* *Beyond Hell / Above Heaven* (2010)
* *Outlaw Gentlemen & Shady Ladies* (2013)
* *Seal the Deal & Let's Boogie* (2016)
* *Rewind, Replay, Rebound* (2019)
* *Servant of the Mind* (2021)

**Demo albumy**

* *Volbeat* (2002)
* *Beat the Meat* (2003)

**Koncertné albumy**

* *Live from Beyond Hell / Above Heaven* (2011)
* *Outlaw Gentlemen & Shady Ladies Tour Edition* (2013)
* *Let's Boogie! Live from Telia Parken* (2018)
* *Rewind, Replay, Rebound: Live in Deutschland* (2020)

**Kompilácie**

* *Greatest Hits* (2015)
* *Hokus Bonus* (2020)

**EP**

* *Volbeat on the tour 2022* (2022)

Videografia
-----------

* *Live in a Pool of Booze* (2007)
* *Live: Sold Out!* (2008)
* *Live from Beyond Hell / Above Heaven* (2011)
* *Outlaw Gentlemen & Shady Ladies Tour Edition* (2013)
* *Let's Boogie! Live from Telia Parken* (2018)
*

Publikácie
----------

* *Volbeat Guitar Collection* (2013)

Pozri aj
--------

* Rodina Nessovcov

Poznámky
--------

1. ↑  *Rock the Rebel/Metal the Devil* bol vydaný počas Bredahlovho pôsobenia, ale bol nahraný s gitaristom Gottschalkom.

Referencie
----------

1. 1 2 3 4  SCHOOF, Dustin. *Volbeat singer discusses fan appreciation, influences and Young the Giant* [online]. 25. apríl 2014, [cit. 2018-07-03]. Dostupné online.
2. ↑  RUBERTO, Toni. *Volbeat headlines second Edgefest show at Artpark* [online]. Buffalo News, 20. marec 2017, [cit. 2018-07-03]. Dostupné online. Archivované 2018-07-03 z originálu.
3. 1 2 3 4 5   *Volbeat Beyond Hell / Above Heaven* [online]. [Cit. 2018-09-08]. Dostupné online.
4. ↑  VERGINE, Chad. *Anders Kjølholm Parts From Volbeat* [online]. NYS Music, 15. november 2015, [cit. 2018-07-03]. Dostupné online.
5. ↑  GLASS, Polly. *Tracks Of The Week: music and videos from Black Star Riders, Volbeat and more...* [online]. 7. apríl 2017, [cit. 2018-07-03]. Dostupné online.
6. ↑   *Jake Daniels Tuesday’s Broadcast 4-22-14* [online]. 22. apríl 2014, [cit. 2019-09-16]. Dostupné online.
7. 1 2 3  TRUE, Chris. *Volbeat Biography* [online]. AllMusic, [cit. 2019-09-16]. Dostupné online.
8. ↑   *Volbeat discography - RYM/Sonemic* [online]. Rate Your Music, [cit. 2021-07-07]. Dostupné online. (po anglicky)
9. ↑   *Volbeat – Biography – Metal Storm* [online]. MetalStorm.ee, [cit. 2010-02-20]. Dostupné online.
10. ↑   *Rock Hard Online rockt das Web* [online]. RockHard.de, [cit. 2010-02-20]. Dostupné online. Archivované 2007-09-27 z originálu.
11. 1 2    *Volbeat: Information from Answers.com* [online]. Answers.com, [cit. 2010-02-20]. Dostupné online.
12. ↑    *Volbeat – Discover music, videos, concerts, & pictures at Last.fm* [online]. Last.fm, [cit. 2010-02-20]. Dostupné online.
13. ↑   *Suomen Virallinen lista* [online]. yle.fi. Dostupné online. Archivované 2008-09-26 z originálu.
14. ↑   *Volbeat To Support NIGHTWISH on Spring 2009 U.S. Tour – Metal from Finland* [online]. MetalFromFinland.com, 28. október 2008, [cit. 2010-02-20]. Dostupné online. Archivované 2012-02-20 z originálu.
15. ↑    *Metallica.com – More Opening Act News* [online]. Metallica.com, [cit. 2010-02-20]. Dostupné online.
16. ↑   *Volbeat: Official Homepage – Volbeat Reveals Album Title!* [online]. Volbeat.dk, 15. február 2010, [cit. 2010-02-20]. Dostupné online. Archivované 2010-04-24 z originálu.
17. ↑   *VOLBEAT DEFINITIV BESTÄTIGT: Sonisphere 2010 Switzerland* [online]. SonisphereFestivals.com, 10. január 2010, [cit. 2010-02-20]. Dostupné online. Archivované 2010-07-25 z originálu.
18. ↑   *Archivovaná kópia* [online]. Volbeat.dk, 14. máj 2010, [cit. 2010-05-30]. Dostupné online. Archivované 2010-05-21 z originálu.
19. ↑   *Under Construction* [online]. Volbeat.dk, [cit. 2013-09-20]. Dostupné online. [nefunkčný odkaz]
20. ↑   *Orion Music + More 2013* [online]. Lineup.orionmusicandmore.com, [cit. 2013-09-20]. Dostupné online. Archivované 2013-02-25 z originálu.
21. ↑   *Under Construction* [online]. [Cit. 2013-09-20]. Dostupné online. [nefunkčný odkaz]
22. ↑    *Video: Volbeat performs new song* [online]. blabbermouth.net, 25. máj 2015, [cit. 2015-07-22]. Dostupné online.
23. ↑   A message from Volbeat. Volbeat.dk. Načítané 14. novembra 2015
24. ↑   VOLBEAT Parts Ways with Bassist ANDERS KJØLHOLM. Blabbermouth.net. Načítané 9. decembra 2015
25. ↑  Volbeat mister bassist Archivované 2015-12-22 na Wayback Machine.  *GAFFA*. Načítané 9. decembra 2015
26. ↑    *VOLBEAT's 'Seal The Deal & Let's Boogie' Album Due in June;Listen To 'The Devil's Bleeding Crown' Single* [online]. blabbermouth.net, 7. apríl 2016, [cit. 2016-04-08]. Dostupné online.
27. ↑    *Premiere: VOLBEAT's 'The Devil's Bleeding Crown'* [online]. 13. máj 2016, [cit. 2017-09-22]. Dostupné online.
28. ↑    VOLBEAT Release Two Versions of Brand New Track "The Bliss," So Catchy It Will Get Stuck In Your Head. *Metal Injection*, 29. apríl 2016. Dostupné online [cit. 2017-05-01].
29. ↑   NEW VIDEO + VOLBEAT WELCOMES NEW BASS PLAYER. Volbeat. Načítané 13. mája 2016
30. ↑    *Alter Bridge Return To Headline UK Arenas On Nov 2016 Tour* [online]. [Cit. 2017-09-22]. Dostupné online.
31. ↑   METALLICA Announces 'WorldWired' North American Tour With AVENGED SEVENFOLD AND VOLBEAT. *Blabbermouth.net*, 13. február 2017. Dostupné online [cit. 2017-05-01].
32. ↑   Metallica Announce 2017 North American Tour With Avenged Sevenfold, Volbeat + Gojira. *Loudwire*, 13. február 2017. Dostupné online [cit. 2017-05-01].
33. ↑   *Volbeat Let's Boogie! Live from Telia Parken 2CD/DVD* [online]. Napalm Records, [cit. 2018-10-29]. Dostupné online. Archivované 2018-10-30 z originálu.
34. ↑   VOLBEAT To Enter Studio Before End Of 2018. *Blabbermouth.net*, 10. marec 2018. Dostupné online [cit. 2018-03-12].
35. ↑   VOLBEAT To Release 'Rewind, Replay, Rebound' Album In August. *Blabbermouth.net*, 15. máj 2018. Dostupné online [cit. 2018-05-15].
36. ↑   *North American Tour w/ Godsmack* [online]. Volbeat, 10. december 2018, [cit. 2018-12-29]. Dostupné online.
37. ↑  Dave. *SLAYER, SLIPKNOT, ALICE IN CHAINS, KORN, BEHEMOTH, VOLBEAT, Etc. Are Embarking On U.S. Tours This Summer, According To Live Nation* [online]. Metaladdicts.com, 9. február 2019, [cit. 2019-02-10]. Dostupné online.
38. ↑  GARRO, Adrian. *Slipknot Announces ‘Knotfest Roadshow’ Tour with Behemoth/Gojira/Volbeat, New Album Out in August* [online]. *Rock Cellar Magazine*, 4. marec 2019, [cit. 2019-03-09]. Dostupné online.
39. ↑   *Listen To New Volbeat Song 'Parasite'* [online]. Blabbermouth.net, 10. máj 2019, [cit. 2019-05-10]. Dostupné online.
40. ↑   *Volbeat – Leviathan* [online]. YouTube, 15. máj 2019, [cit. 2019-05-15]. Dostupné online.
41. ↑  AUST, Roland. *Volbeat gehen im November auf "Rewind, Replay, Rebound World Tour"* [online]. event.Magazin, 15. máj 2019, [cit. 2019-05-15]. Dostupné online.
42. ↑  VOLBEAT. *Príspevok stránky Volbeat uverejnený 10. júna* [online]. Facebook, 10. jún 2019, [cit. 2019-06-12]. Dostupné online.
43. ↑  VOLBEAT. *Príspevok stránky Volbeat uverejnený 12. júna* [online]. Facebook, 12. jún 2019, [cit. 2019-06-12]. Dostupné online.
44. ↑  VOLBEATVEVO. *Volbeat – Last Day Under The Sun* [online]. YouTube, 6. jún 2019, [cit. 2019-06-12]. Dostupné online.
45. ↑  ØYRE, Torgrim. *Stang ut på Ekeberg* [online]. Dagbladet.no, 28. jún 2019, [cit. 2019-06-30]. Dostupné online. (po nórsky)
46. ↑   *Stor koncert sætter sit præg på lørdags-trafikken* [online]. TV2 ØSTJYLLAND, 29. jún 2019, [cit. 2019-06-30]. Dostupné online. (po dánsky)
47. ↑  VOLBEAT. *Volbeat – Cheapside Sloggers (feat. Gary Holt)* [online]. YouTube, 18. júl 2019, [cit. 2019-07-18]. Dostupné online.
48. ↑  VOLBEATVEVO. *Volbeat – Pelvis On Fire (Audio)* [online]. YouTube, 2019-07-26, [cit. 2019-07-26]. Dostupné online.
49. ↑  VOLBEAT. *Volbeat – Die To Live (Official Video) ft. Neil Fallon* [online]. YouTube, 2. november 2019, [cit. 2019-11-02]. Dostupné online.
50. ↑  CHILDERS, Chad. *Volbeat Announce Spring 2020 U.S. Tour* [online]. Loudwire, [cit. 2020-01-13]. Dostupné online. (po anglicky)
51. ↑  BLABBERMOUTH. *VOLBEAT Is Writing New Music While In Quarantine* [online]. BLABBERMOUTH.NET, 2020-05-23, [cit. 2020-05-24]. Dostupné online.
52. ↑  BLABBERMOUTH. *VOLBEAT Announces Eighth Album, 'Servant Of The Mind', Shares New Song 'Shotgun Blues'* [online]. BLABBERMOUTH.NET, 2021-09-23, [cit. 2021-09-23]. Dostupné online.
53. ↑  HE, Richard S.. *Every Metallica Blacklist cover ranked from worst to best* [online]. 2021-09-10. Dostupné online. (po anglicky)
54. ↑  ROCHE, Sam. *Volbeat announce new album Servant of the Mind, share destructive new single, Shotgun Blues* [online]. 23 September 2021. Dostupné online.
55. ↑  CHILDERS, Chad. *Ghost + Volbeat Announce 2022 U.S. Co-Headline Tour Dates* [online]. 20 September 2021. Dostupné online.
56. ↑  CHILDERS, Chad. *Volbeat Unveil Thrashy + Anthemic New Song ‘Becoming’* [online]. 23 September 2021. Dostupné online.
57. ↑   *Volbeat Releases Music Video For 'Shotgun Blues'* [online]. 11 November 2021. Dostupné online.
58. ↑   *Volbeat's Jon Larsen Tests Positive For COVID-19; Ex-Slayer Drummer Jon Dette To Fill In* [online]. 28 January 2022. Dostupné online.
59. ↑   *Volbeat Drops Off Show With Ghost After Drummer Tests Positive For Covid-19* [online]. 28 January 2022, [cit. 2022-01-28]. Dostupné online.
60. ↑   *Volbeat Debut "Temple Of Ekur" Music Video* [online]. 13 April 2022, [cit. 2022-04-13]. Dostupné online.
61. ↑   *Volbeat Parts Ways With Guitarist* [online]. 5. jún 2023. Dostupné online.
62. ↑  RUBERTO, Toni. *Volbeat headlines second Edgefest show at Artpark* [online]. Buffalo News, 20. marec 2017, [cit. 2018-07-03]. Dostupné online. Archivované 2018-07-03 z originálu.
63. ↑  VERGINE, Chad. *Anders Kjølholm Parts From Volbeat* [online]. NYS Music, 15. november 2015, [cit. 2018-07-03]. Dostupné online.
64. ↑  GLASS, Polly. *Tracks Of The Week: music and videos from Black Star Riders, Volbeat and more...* [online]. 7. apríl 2017, [cit. 2018-07-03]. Dostupné online.
65. 1 2   *Volbeat Announce 2012 North American Tour Dates With HellYeah* [online]. 18. apríl 2012, [cit. 2019-06-25]. Dostupné online.
66. ↑   The Strength/The Sound/The Songs – Volbeat. *Blabbermouth.net*, 23. október 2005. Dostupné online [cit. 2019-09-16]. (po anglicky)
67. 1 2 3   DMEA.dk, [cit. 2010-02-20]. Dostupné online. [nefunkčný odkaz]
68. ↑    *steppeulven* [online]. Steppeulv.dk, [cit. 2013-09-20]. Dostupné online.
69. ↑
70. ↑    *56th Annual GRAMMY Awards Nominees* [online].. Dostupné online.
71. ↑   *GAFFA-Prisen – og vinderne er...* [online]. gaffa.dk, [cit. 2020-02-26]. Dostupné online. (po dánsky)

Iné projekty
------------

Commons
* Spolupracuj na Commons Commons ponúka multimediálne súbory na tému **Volbeat**

Externé odkazy
--------------

* volbeat.dk – oficiálna stránka skupiny

Zdroj
-----

*Tento článok je čiastočný alebo úplný preklad článku Volbeat na anglickej Wikipédii.*

| * z
* d
* u
Volbeat |
| --- |
| Členovia | 
* **Michael Poulsen**
* **Jon Larsen**
* **Rob Caggiano**
* **Kaspar Boye Larsen**

* Teddy Vang
* Franz Gottschalk
* Thomas Bredahl
* Anders Kjølholm

 |
| Štúdiové albumy | 
* *The Strength / The Sound / The Songs*
* *Rock the Rebel / Metal the Devil*
* *Guitar Gangsters & Cadillac Blood*
* *Beyond Hell / Above Heaven*
* *Outlaw Gentlemen & Shady Ladies*
* *Seal the Deal & Let's Boogie*
* *Rewind, Replay, Rebound*

 |
| Single | 
* „I Only Wanna Be With You"
* „Sad Man's Tongue"
* „The Garden's Tale"
* „Radio Girl"
* „Maybellene i Hofteholder"
* „Mary Ann's Place"
* „We"
* „Fallen"
* „7 Shots / Rebel Angel"
* „Heaven nor Hell"
* „16 Dollars"
* „A Warrior's Call"
* „Still Counting"
* „Cape of Our Hero"
* „The Hangman's Body Count"
* „Room 24"
* „Lola Montez"
* „The Nameless One"
* „Lonesome Rider"
* „Pearl Hart"
* „Dead but Rising"
* „The Sinner Is You"
* „Doc Holliday"
* „The Devil's Bleeding Crown"
* „For Evigt"
* „Seal the Deal"
* „Let It Burn"
* „Black Rose"
* „Parasite"
* „Leviathan"
* „Last Day Under the Sun"
* „Cheapside Sloggers"
* „Pelvis on Fire"
* „Die to Live"

 |
| Demonahrávky | 
* *Volbeat*
* „Soulweeper"
* *Beat the Meat*

 |
| Video albumy | 
* *Live in a Pool of Booze*
* *Live: Sold Out!*
* *Live from Beyond Hell / Above Heaven*
* *Let's Boogie! Live from Telia Parken*

 |
| Kompilácie | 
* *Greatest Hits*
* *Hokus Bonus*

 |
| Súvisiace články | 
* Diskografia
* Ocenenia
* Skladby
* Dominus

 |

Autoritné údaje: * BnF: 162396494
* GND: 16081038-3
* ISNI: 0000 0001 0675 8056
* LCCN: no2009156610
* NK ČR: xx0116301
* VIAF: 123566505
* WorldCat: lccn-no2009156610